Fabrica sa 
g umis. 
( 170 ) 
Illas fibras sese deponentes tantummodo vidi, quum guttulae sanguinis 
erant crassissimae, scilicet quum in minori basi major sanguinis quan- 
titas locabatur. Quum vero sanguis leviter jacet in vitrum aut micam, 
in vapores abit et sine ullo deposito exsiccatur, tantummodo locum quem 
occupavit rubro colore inficit. 
Aqua , alcohol , etc. sanguinem dissolvunt nec ulli praecipitato locum 
praebent. Alcohole et acidis albescere videtur. Caeterum , experimenta 
istius generis satis difficilia essent, quoniam exigua tantummodo quantitas 
sanguinis puri colligi potest. 
Experimentis clarissimorum Leewenhoek , Heivson , Home , Prevost 
et Humas ductus, persuasum animo habebam, me in sanguine Lumbrici 
reperturum esse globulos formae eo constantioris, quod Lumbricus multo 
magis ad animalia classium superiorum quam ad caetera invertebrata , quoad 
sanguinis indolem, accedat. Mihi etiam videbatur, quoniam in omnibus 
animalibus sanguine frigido praeditis illi globuli essent elliptici, Lumbri- 
cum terrestrem eidem legi esse obnoxium, sed mox errore sum levatus. 
In omnibus observationibus quas de hac re institui , non potui detegere 
illos sacculos membranaceos, circulares aut ellipticos, depressos et in 
vasculis sanguiferis majori minorive celeritate volutos. Sed e contra pul- 
cherrimum mihi oblatum est spectaculum, quum microscopii reflectoris 
ope , perspexi guttulam sanguinis ex magna vena cava prope cor 
desumptam. In tabula XXII - XXH. fig . 1 et 2. leviter tantummodo 
adumbravi mirum phaenomenon quod visui occurrebat. Guttula ad mar- 
ginem siccata, exhibebat innumeras fibras radiantes, divisas aut simplices, 
ex dessicatione sanguinis in hac portione oriundas. In medio, ubi sanguis 
majori copia occurrebat, distinguebam innumera exigua vacua, parvulas 
bullas, aere repletas, quae fere omnes, sphericae, per quaedam suae cir- 
cumferentias puncta sese tangebant , mox conjungebantur et globulos 
majores progignebant. Illae bullae primum exiguae et numero sat magno, 
eo rariores et crassiores evadebant, quo magis exsiccabatur sanguis, 
quemadmodum, quum ope tubi, in aqua saponis inflatur, bullae quae inde 
oriuntur, confunduntur et rumpuntur, prout minus agitatur aqua. 
Illae bullas tamen omnino differunt ab illis quae in aqua saponis effor- 
